Χαρίσιος Βαμβακάς

Ο Χαρίσιος Βαμβακάς (Κοζάνη, 1872 - Θεσσαλονίκη, 31 Αυγούστου 1952) ήταν Έλληνας βενιζελικός πολιτικός που διετέλεσε Δήμαρχος Θεσσαλονίκης από το 1931 ως το 1933. Με τους ορθούς διπλωματικούς του χειρισμούς συνετέλεσε ώστε με τη συνθήκη των Σεβρών να παραδοθεί η Δυτική Θράκη στην Ελλάδα.Αλέξης Αλεξανδρής, ΧΑΡΙΣΙΟΣ ΒΑΜΒΑΚΑΣ ο ευπατρίδης πολιτικός και διπλωμάτης , εφ. Ο Χρόνος, 1-11-2013, ανάκτηση 8-10-2015.

 Βιογραφία 
 Πρώτα χρόνια και σπουδές 
Καταγόταν από εύπορη οικογένεια της Κοζάνης. Μετά τη βασική εκπαίδευση στην Κοζάνη, σπούδασε νομικά στο Πανεπιστήμιο Αθηνών και έπειτα στην Ελβετία, όπου αναγορεύτηκε σε διδάκτορα. Στη Γενεύη ίδρυσε και τον πρώτο ελληνικό σύλλογο φοιτητών.Μανώλης Κωτάκης, Χαρίσιος Βαμβακάς (1872-1952) Για μερικά χρόνια έζησε στην Κωνσταντινούπολη. Ασχολήθηκε και με τη δημοσιογραφία, καθώς διηύθυνε και εξέδιδε στα γαλλικά την εφημερίδα "Tribune".
 Πολιτική σταδιοδρομία 
Έχοντας την υποστήριξη του Πατριάρχη Ιωακείμ Γ΄ εξελέγη βουλευτής Σερβίων και Κοζάνης στο Οθωμανικό Κοινοβούλιο το 1909 και αντικατέστησε τον Κωνσταντίνο Δρίζη, εκλεγμένο βουλευτή, ο οποίος παραιτήθηκε από την έδρα του υπέρ του Βαμβακά.Παγκόσμιο Βιογραφικό Λεξικό, Εκδοτική Αθηνών, τ. 2, Αθήνα 1988. Υπήρξε ένας από τους στενότερους συνεργάτες του Ελευθερίου Βενιζέλου και εκπρόσωπος στα συνέδρια της ειρήνης στις διαπραγματεύσεις για τη Θράκη με τον Γάλλο στρατηγό Σαρπί. Αγωνίστηκε και πέτυχε να αποφασιστεί η προσάρτηση της Δυτικής Θράκης στην Ελλάδα με μία ψήφο, εκείνη του φίλου του, Χαφούζ Αλί στην συνέλευση.εφ. Εμπρός, φύλλο 2-9-1952,  σελ. 2  Μετά την προσάρτηση της Θράκης έγινε Γενικός Διοικητής Ανατολικής Θράκης. 
Εξελέγη γερουσιαστής και υπηρέτησε από τις 21 Απριλίου 1929 ως την παραίτησή του στις 7 Δεκεμβρίου 1930, προκειμένου να είναι υποψήφιος δήμαρχος στη Θεσσαλονίκη. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 11, αρ. 12). Διετέλεσε επίσης αντιπρόεδρος της Γερουσίας από τις 22 Νοεμβρίου 1929 ως τις 3 Ιουλίου 1930. Δημοσθένη Κούκουνα, Οι Έλληνες πολιτικοί 1926-1949, εκδόσεις Μέτρον 1999, σελ. 24.
Κέρδισε τις εκλογές του 1931 με το Κόμμα Φιλελευθέρων και ορκίστηκε Δήμαρχος Θεσσαλονίκης. Ωστόσο, δύο χρόνια μετά, στις 30 Ιουνίου 1933 παύθηκε, στο πλαίσιο αντιβενιζελικών διώξεωνΕυάγγελος Χεκίμογλου, Ο Νικόλαος Μάνος και ο Μεσοπόλεμος στη Θεσσαλονίκη, Εταιρεία Μακεδονικών Σπουδών – University Studio Press, Θεσσαλονίκη 2010, σ. 529, 534. με εντολή του Γενικού Διοικητή Μακεδονίας, Φίλιππου Δραγούμη. Αφιέρωμα 2012: Ο Φίλιππος Δραγούμης ξανά γενικός διοικητής Μακεδονίας (1933), alterthess.gr, 19-3-2012, ανάκτηση 8-10-2015.

 Τελευταία χρόνια και θάνατος 
Αργότερα, ο Βαμβακάς ασχολήθηκε και με το εμπόριο.

Aπεβίωσε στη Θεσσαλονίκη  στις 31 Αυγούστου 1952."Απέθανεν ο Χαρ. Βαμβακάς", Τα Νέα, φύλλο 1-9-1952, σελ. 6. Το όνομά του δόθηκε σε οδούς στη Θεσσαλονίκη, τις Συκιές την Ξάνθη, την Κομοτηνή κ.α. Ήταν διαζευγμένος με 5 παιδιά.

 Παραπομπές 

 Επιπλέον πηγές 
 "Η απελευθέρωση της Δυτικής Θράκης. Από το αρχείο του Χαρίσιου Βαμβακά". Επιμέλεια Καλλιόπης Παπαθανάση – Μουσιοπούλου. Αθήναι, 1975
 Παν. Λιούφη, "Ιστορία της Κοζάνης". Εν Αθήναις 1924, ανατύπωση 1994.

Κατηγορία:Έλληνες γερουσιαστές
Κατηγορία:Δήμαρχοι Θεσσαλονίκης